**ОБАВЕШТЕЊЕ**

**ПОВОДОМ ИЗБОРА ЗА ОДБОРНИКЕ**

**СКУПШТИНЕ ГРАДА УЖИЦА**

**РАСПИСАНИХ ЗА 2. ЈУН 2024. ГОДИНЕ**

Градска управа за послове органа града, општу управу и друштвене делатности града Ужица је изложила део јединственог бирачког списка за подручје града Ужица у згради градских управа, Димитрија Туцовића 52, канцеларија број 10, у времену од 08,00 сати до 15,00 сати сваког радног дана, на тај начин што се путем рачунарске опреме омогућава грађанима да уношењем ЈМБГ провере да ли су уписани у бирачки списак и да ли су уписани подаци тачни.

**Бирачки списак се закључује дана 17. маја 2024. године**

**до 24 сата**

**Позивају се грађани са пребивалиштем на територији града Ужица који имају бирачко право** да могу извршити увид у део бирачког списка за град Ужице у циљу провере личних података

уписаних у бирачки списак и подносити захтев за упис, брисање, допуну или исправку неке чињенице, до дана закључења бирачког списка.

**Посебно се позивају малолетна лица која бирачко право стичу најкасније на**

**дан избора** да могу извршити увид у део бирачког списка за град Ужице у циљу

провере личних података уписаних у бирачки списак и подносити захтев за упис,

брисање, допуну или исправку неке чињенице, до дана закључења бирачког списка.

**Обавештавамо грађане са пребивалиштем на територији града Ужица** да Градској управи, најкасније 5 дана пре закључења бирачког списка (до 11. маја до 24 сата) могу поднети захтев да се у бирачки списак упише податак **да ће на предстојећим изборима за одборнике Скупштине града Ужица гласати према месту боравишта** (изабрано место гласања ).

Уколико у наведеном року није уписан податак да ће бирач гласати према месту боравишта **бирач може гласати само према месту пребивалишта.**

**Од проглашења изборне листе** право подношења захтева за промену у делу јединственог бирачког списка има и подносилац те изборне листе или лице које он овласти.

**Након закључења бирачког списка Министарство надлежно за послове управе врши све промене у бирачком списку** (упис, брисање, измена, допуна илиисправка) **до 72 часа пре дана избора, односно до 29. маја 2024. године.**

Увид у јединствени бирачки списак може се извршити и електронским путем на званичној интернет страници Министарства државне управе и локалне самоуправе [**https://upit.birackispisak.gov.rs/**](https://upit.birackispisak.gov.rs/)**,** уношењем података о јединственом матичном броју грађана.

27.април 2024. године

**ГРАДСКА УПРАВА ЗА ПОСЛОВЕ ОРГАНА ГРАДА,**

**ОПШТУ УПРАВУ И ДРУШТВЕНЕ ДЕЛАТНОСТИ**